L 160/80
ET
Euroopa Liidu Teataja
26.6.2023
(228) Kõigele lisaks võib pidada tegelikuks ja asjakohaseks erafinantseerimisasutuse ([...]) [...] miljoni euro suurust uut rahastamist (põhjenduse 50 punkt 4), mida piirkond ei taga, sest see on finantseerimisasutusega juba läbi räägitud ja selle saab teoks teha 2022. aastal.
Peale selle, kuna SATA-l on võimalus valida [...] alternatiivsete sobivate laenuandjate hulgast, näitab erainvestoritepoolse rahastamise võimalus ka tema võimet taastada täielik juurdepääs kapitaliturgudele ja on märk turu kindlast usust tema elujõulisuse taastumisse.
(229) Vastupidi Portugali ametiasutuste seisukohtadele ei saa tegelikuks ja asjakohaseks pidada tulu, mis saadakse Azores Airlinesi enamusosaluse (51 %) ja kogu maapealse teeninduse äriüksuse müügist (põhjendus 51), isegi kui see peaks kava kohaselt toimuma juba enne ümberkorralduskava lõppu.
Eelkõige koosnevad vastavad summad (umbes [...] miljonit eurot) eeldatavatest rahalistest vahenditest, mis on seotud varade veel toimumata müügiga, ja kuigi Portugali ametiasutused on teatanud endale võetud kindlast kohustusest võõrandamine ellu viia, ei ole erastamis­ protsess veel alanud ning ühtegi kindlat või isegi potentsiaalset ostjat ei ole.
(230) Komisjon hindab seega sellise omapanuse suuruseks, mida saab pidada tegelikuks ja asjakohaseks, kõige rohkem [...] miljonit eurot, mis moodustab ligikaudu 30 % SATA abikõlblikest ümberkorralduskuludest, mis erinevalt Portugali arvutatud summast (põhjendus 47) on [...] miljonit eurot, sest need sisaldavad lisaks nimetatud maksimaalsele omapanusele 453,25 miljoni euro suurust ümberkorraldusabi, millest neid ka rahastatakse.
Ülejäänud kulud, nagu käibekapital, tuleb katta SATA tavapärase majandustegevuse tulust või paremate maksetingimuste abil, mida ei ole veel kehtestatud.
Omapanuse 30 % suurune hinnanguline osakaal ja ümberkorraldusabi 70 % suurune hinnanguline osakaal on ilmselgelt konservatiivsed, sest ühe või mitme kindla ostja panuse puudumise tõttu ei arvestata nendes piisavalt asjakohase panusena tulu, mis saadakse tulevastest võõrandamistest, mida Portugal kohustub enne ümberkorralduskava elluviimist tegema.
Sellise käsitluse puhul ei võeta arvesse Azores Airlinesi aktsiate ja maapealse teeninduse äriüksuse tulevast väärtust.
Nende kahe äriühingu ümberkorralduskava lõpus oodatavate positiivsete tegevustulemuste põhjal võib arvata, et Assooride autonoomne piirkond nõuab abisumma tagasi ja vähendab abisummat mõnekümne miljoni euro võrra.
Vastavalt päästmis- ja ümberkorraldusabi suuniste punktidele 64 ja 98 võib komisjon igal juhul nõustuda abisaaja kogu omapanusega ümberkorraldamiskuludesse isegi siis, kui see on väiksem kui 50 %, mida tavaliselt nõutakse.
(231) Komisjon leiab eelkõige praegustes COVID-19 pandeemia puhkemise järgsetes oludes, et olenevalt konkreetsest juhtumist võib olla põhjendatud, et omapanus on väiksem kui kehtestatud künnis 50 % ümberkorralduskuludest, kui see jääb siiski oluliseks, nagu on nõutud päästmis- ja ümberkorraldusabi suuniste punktis 64.
Seoses tasemega, mida komisjon peaks asjakohaseks, on komisjon oma juhtumite menetlemise praktikas leidnud, et omapanus, mis moodustab 24–35 % ümberkorralduskuludest, võib olla oluline ja seega võib olla proportsionaalne ümberkorraldusabi, mis moodustab umbes 65–76 % ümberkorralduskuludest (157).
(232) SATA juhtumis leiab komisjon, et Portugal on tõendanud erandlike asjaolude esinemist, mis on seotud eelkõige sellega, et COVID-19 pandeemia ja selle ohjamiseks võetud meetmed on loonud selle väikese piirkondliku lennuettevõtja jaoks erandlikud asjaolud olukorras, kus majanduses on tõsine häire ELi toimimise lepingu artikli 107 lõike 3 punkti b tähenduses ja millel on vahetu mõju lennundus- ja turismisektorile ning ettevõtja võimele hankida rahastamisvahendeid turult (põhjendused 34–37), kuigi komisjon märgib ära tõsiasja, et hoolimata nendest ebasoodsatest asjaoludest õnnestus SATA-l siiski hankida turult teatav rahastamissumma, nagu on märgitud põhjenduses 228.
Võttes arvesse tegevuse väiksemat mahtu, mis on seotud nõudluse järsu vähenemisega Assooridele reisimise järele alates 2020. aasta märtsist, on COVID-19 pandeemia mõjutanud eelkõige SATAt ja suuremas ulatuses kui otsesed kahjud, mis tulenevad ametiasutuste poolt liidus kehtestatud reisikeeldudest ja -piirangutest, sest SATA teenindab Assooridel peamiselt avaliku teenindamise kohustuse aluseid lennuliine ja osutab üldist (157) 26. jaanuari 2022. aasta otsuses juhtumi SA.59974 (2021/C) kohta (Rumeenia – CE Oltenia ümberkorraldamine (veel avaldamata), põhjendused 214–219) pidas komisjon vastuvõetavaks omapanust, mis moodustas 32 % ümberkorralduskuludest.
Samamoodi kiitis komisjon 21. detsembri 2021. aasta otsuses juhtumi SA.60165 kohta (Portugal – TAP SGPSile antav ümberkorraldusabi (veel avaldamata),) põhjendus 263) heaks omapanuse, mis moodustas 35 % ümberkorralduskuludest.
Vastavalt 1999. aasta päästmis- ja ümberkorraldusabi suunistele, milles on nõutud, et omapanus peab olema oluline, määramata kindlaks kohaldamise miinimumkünnist, milleks 2004. aasta päästmis- ja ümberkorraldusabi suunistes on määratud 50 %, kiitis komisjon 24. aprilli 2007. aasta otsuses riigiabi kohta, mida Belgia on andnud ettevõtjale Inter Ferry Boats (C 46/05 (ex NN 9/04 ja ex N 55/05)) (ELT L 225, 27.8.2009, lk 1), põhjendused 348–350, heaks ka 24 % suuruse omapanuse.